User:Jainanu998877

Red Jain Temple in jaipur लाल जैन मंदिर,जवाहर नगर,जयपुर

लाल जैन मंदिर-जवाहर नगर,जयपुर(राजस्थान)

राजस्थान की राजधानी गुलाबी नगरी जयपुर भारत भर के नगरों में एक विशेष स्थान रखती है। ऐतिहासिक नगरी होने के साथ साथ धार्मिक नगरी के रूप में भी इसको जाना जाता है। जयपुर के जवाहर नगर क्षेत्र के सेक्टर 4 में स्थित लाल जैन मन्दिर अपने आप में अद्भूत जिनालय है। लाल पत्थर से इसकी संरचना होने के कारण ये लाल मन्दिर के नाम से भी विख्यात है। 4 मंजिला इस मन्दिर में परमात्मा आदिनाथ,नेमिनाथ,पार्श्वनाथ,महावीर स्वामी की मनमोहक प्रतिमाएं प्रतिष्टित है साथ ही देवी देवताओं एवम गुरु भगवंतों के दर्शन का सौभाग्य प्राप्त होता है। आसपास के लगभग 250 km तक ऐसा भव्य जिन मन्दिर नही है। इस स्थान की प्रमुख विशेषता है कि यहाँ पर श्वेतांम्बर जैन परंपरा के चारो समुदाय एक साथ सामूहिक रूप से अपनी अपनी क्रिया,विधि करते है। खरतरगच्छ, तपागच्छ, स्थानकवासी,तेरापंथी सभी परस्पर समन्वय,प्रेम की मिसाल देते हुए जैन एकता का उदाहरण प्रस्तुत करते है। इस संघ की मुख्य विशेषता यह भी है कि केवल धार्मिक क्रिया ही नही अपितु सामाजिक कार्य,मानव सेवा,जीव दया मेडिकल कैम्प्स,हॉबी वर्क्स ,महिला स्वरोजगार आदि के कार्यो को भी प्राथमिकता दी जाती है। जहाँ बुजुर्गों का मार्गदर्शन,युवा शक्ति की सोच एवम बच्चो का उत्साह एक साथ कार्य कर रहा है।